S-3666/2023

Mál þetta, sem dómtekið var 31. ágúst 2023, var höfðað með ákæru lögreglustjórans á höfuðborgarsvæðinu 8. júní sama ár á hendur M-kk-þgf Þ-kk-þgf Þ-kk-þgf, kt. [...], [...], Reykjavík, „fyrir eftirtalin brot:

1. Nytjastuld [...] með því að hafa, laugardaginn 25. maí 2019, í heimildarleysi tekið bifreiðina [...] þar sem hún stóð á bifreiðastæði við [...] í Mosfellsbæ og ekið henni [...] að [...] í Mosfellsbæ, þar sem ákærði ók bifreiðinni utan í húsnæði [...] og akstrinum lauk. M. 007-2019-[...]

Telst brot þetta varða við 1. mgr. 259. gr. almennra hegningarlaga nr. 19/1940 [...].

2. Brot í nánu sambandi og fíkniefnalagabrot með því að hafa, laugardaginn 4. janúar 2020, [í] íbúð [...]við [...] í Reykjavík, veist með ofbeldi að [...], A, kt. [...], hrint henni í rúm í svefnherbergi íbúðarinnar og haldið henni fastri þar í skamma stund með því krækja fótum sínum utan um fætur A og leggja framhandlegg sinn á bringu A við háls hennar og skömmu síðar þegar ákærði hafði sleppt takinu sparkað í A þar sem hún sat á rúminu með þeim afleiðingum að hún skall með andlitið á svefnherbergishurðinni og hlaut 2,5 cm skurð yfir vinstri augabrún, mar á hálsi og mar á augnloki og augnsvæði og á sama tíma haft í vörslum sínum 0,79 gaf maríhúana sem lögregla fann við leit í íbúðinni.

M. 007-2020-[...]

Telst brot þetta varða við 1. mgr. 218. b. gr. almennra hegningarlaga nr. 19/1940 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3.[...].

4. Brot í nánu sambandi með því að hafa, aðfaranótt laugardagsins 15. febrúar 2020, sem farþegi í leigubifreið við Hafravatnsveg í Reykjavík, veist með ofbeldi að [...], A, kt. [...], sem einnig var farþegi í bifreiðinni og ítrekað slegið hana í líkamann [...] með krepptum hnefa, allt með þeim afleiðingum að A hlaut [...] mar og yfirborðsáverka á höndum.

M. 007-2020-[...]

Telst brot þetta varða við 1. mgr. 218. b. gr. almennra hegningarlaga nr. 19/1940.

5. Líkamsárás með því að hafa, snemma morguns sunnudaginn 3. apríl 2022, í heimahúsi að [...] í Reykjavík, veist með ofbeldi að B, kt. [...], sem einnig var þar gestkomandi og ítrekað slegið hann í andlitið og víðar í líkamann, með þeim afleiðingum að B hlaut blóðnasir, bólgu á nefi og fyrir ofan nef auk eymsla aftan við vinstra eyra.

M. 007-2022-[...]

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar [og] til greiðslu alls sakarkostnaðar [...]. Krafist er upptöku á 0,79 gaf maríhúana sem hald var lagt á samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum.“

Ákæran var birt á dómþingi 12. júní 2023 og var málið þingfest sama dag. Við rekstur málsins 31. ágúst sama ár féll ákæruvaldið frá 3. ákærulið og hluta af 1. og 4. ákærulið, auk þess sem fallið var frá dómkröfu um sviptingu ökuréttar. Að öðru leyti eru endan-legar dómkröfur ákæruvaldsins þær sömu og greinir í ákæru. Ákærði hefur játað skýlaust fyrir dómi þá háttsemi sem honum er gefin að sök samkvæmt því sem eftir stendur af ákæru og er játningin studd sakargögnum. Farið var endanlega með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönn-unarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa og hún verði skil-orðsbundin að öllu leyti. Þá er gerð krafa um að skipuðum verjanda verði dæmd hæfileg þóknun sem greiðist úr ríkissjóði.

Samkvæmt framangreindu verður ákærði sakfelldur fyrir brot samkvæmt þeim liðum sem eftir standa í ákæru og eru þau réttilega færð til refsiákvæða í ákærunni. Ákærði er fæddur í [...]og samkvæmt sakavottorði var honum með dómi [...] 2023 gerð þriggja mánaða skilorðsbundin refsing fyrir brot gegn valdstjórninni. Að öðru leyti hefur hann ekki gerst brotlegur við refsilög. Brot þau sem ákærði hefur nú verið sakfelldur fyrir voru framin fyrir uppkvaðningu fyrrgreinds dóms. Um refsingu fer samkvæmt viðurlaga-reglum um hegningarauka og verður hinn eldri skilorðs dómur dæmdur upp og refsing ákvörðuð í einu lagi. Til refsiþyngingar horfir að ofbeldisbrot ákærða samkvæmt 2., 4. og 5. ákærulið beindust að mikilvægum verndarhagsmunum og að brotaþolar urðu fyrir meiðslum. Ákærða til málsbóta verður litið til játningar hans fyrir dómi. Verulegar tafir urðu á meðferð málsins fyrir útgáfu ákæru, að því er varðar lögreglurannsókn á sakarefni samkvæmt 1., 2. og 4. ákærulið, og verður litið til þess við ákvörðun refsingar, til mild-unar. Að öllu framangreindu virtu, og með vísan til 60. gr., 1., 2. og 5. tölul. 1. mgr. og 3. mgr. 70. gr. og 78. gr., sbr. 77. gr., í almennum hegningarlögum, verður ákærði dæmdur í níu mánaða fangelsi, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Með vísan til 6. mgr. 5. gr. laga um ávana- og fíkniefni og 2. mgr. 14. gr. reglugerðar nr. 233/2001 verða gerð upptæk 0,79 gaf maríjúana.

Með vísan til 1. mgr. 235. gr., sbr. 233. gr., laga nr. 88/2008 verður ákærða gert að greiða þóknun skipaðs verjanda síns, I-kk-ef F-kk-ef Á-kk-ef lögmanns, vegna vinnu fyrir dómi, sem ræðst af tímaskýrslu, 1.024.488 krónur, að meðtöldum virðisaukaskatti. Að auki verður ákærða gert að greiða 189.706 krónur í annan sakarkostnað samkvæmt yfirlitum ákæruvaldsins, að teknu tilliti til þess sem eftir stendur af ákæru og sakfellt er fyrir. Að öðru leyti greiðist sakarkostnaður úr ríkissjóði.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, M-kk-nf Þ-kk-nf Þ-kk-nf, sæti fangelsi í níu mánuðien fresta skal fullnusturefs-ingarinnar og falli hún niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Gerð eru upptæk 0,79 gaf maríjúana.

Ákærði greiði sakarkostnað málsins til ríkissjóðs, þar með talda þóknun skipaðs verjanda síns, I-kk-ef F-kk-ef Á-kk-ef lögmanns, 1.024.488 krónur, og 189.706 krónur í annan sakarkostnað. Að öðru leyti greiðist sakarkostnaður úr ríkissjóði.

D-kk-nf K-kk-nf